Narkohund fikk snusen i 123 kilo hasj

Svinesund-tollere trodde ikke på turister og fant 123 kilo hasj i tysk bobil.

Godt gjemt i bobilen snuste narkohunden Storm seg frem til et lass hasj. Tollvesenet

12. mars 2012

Mandag 16. januar kom en tysk bobil til norskegrensen ved Svinesund. Ombord var det tre marokkanske statsborgere som fortalte at de skulle til Oslo og besøke familie.

Ifølge Tollvesenets eget nettsted toll.no, trodde ikke tollerne på denne forklaringen og bestemte seg for en grundigere kontroll av kjøretøyet i hallen på Svinesund.

Flersøkshunden Storm markerte da for funn av narkotika i køyesenga og på reservehjulet.

Bakerst i bobilen viste tollernes scanner 123 kilo hasj. Tollvesenet

Bobilen ble deretter skannet og skanneroperatøren kunne da se flere fremmedlegemer i bakveggen.Totalt ble det funnet 123 pakker med i alt 123 kilo hasj.Tollerne varslet Østfold politidistrikt om tollbeslaget, og politiets mannskaper tok hånd om det betydelige narkotikapartiet, de mistenkte og den videre etterforskningen av saken.